KOMISSION PÄÄTÖS,
tehty 25 päivänä heinäkuuta 1986,
eläinten terveyttä koskevista edellytyksistä ja terveystodistuksista tuoreen lihan tuonnissa Uruguaysta tehdyn päätöksen 86/192/ETY muuttamisesta (86/395/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen 16 artiklan,
sekä katsoo, että
terveyttä koskevat edellytykset ja eläinlääkärintodistukset tuoreen lihan tuonnissa Uruguaysta vahvistetaan komission päätöksessä 86/192/ETY(),
Uruguayn eläinlääkintäviranomaiset ovat esittäneet pyynnön saada jatkaa mainitun päätöksen 5 artiklan mukaisesti tällä hetkellä käytössä olevien terveystodistusten käyttöä; vaikuttaa perustellulta poikkeuksellisesti suostua tähän pyyntöön, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 86/192/ETY 5 artikla seuraavasti:
"5 artikla
Tätä päätöstä sovelletaan 1 päivästä huhtikuuta 1986. Tällä hetkellä käytössä olevia todistuksia, tarvittaessa tämän päätöksen määräysten mukaisesti muutettuina, voidaan kuitenkin käyttää 31 päivään elokuuta 1986."
2 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 1986.